Upute autorima za pripremu konačnog izgleda rada

Prvi AUTORa.[[1]](#footnote-1), Drugi AUTORb, Treći AUTORc

a*Veleučilište Znanje, Grad, Država*

b*Tvrtka Taita, Grad, Država*

c*student Visokog Učilišta, Grad, Država*

**Sažetak.** Ove upute su dizajnirane za autore radova i treba ih pažljivo pročitati. Autori se trebaju pridržavati kako se poslani radovi ne bi trebali vraćati na doradu zbog izgleda. Rad kvalitetnog sadržaja i izgleda pridonijet će kvaliteti Zbornika radova i Simpozija općenito.

**Ključne riječi.** Konačni izgled rada, Zbornik radova, autori, citiranje, referenciranje

1. **Pisanja rada**

Koristiti papir veličine A4, sa sljedećom veličinom području ispisa: dužina: 25 cm, a širina: 15,6 cm – preporučene margine: gonja 2,5 cm, donja 1,5 cm, lijeva i desna 2,7 cm. Preporučeni font je Times New Roman. Samo za tablice i slike (ilustracije) preporuka je koristiti font Arial. Font Times New Roman koristite kao zadani font, a kurziv i/ili podebljano (italic/bold) samo za posebne dijelove teksta.

 Preporučene veličine fonta:

1. Za naslov: 24.
2. Za glavni tekst (uključujući i naslove potpoglavlja): 12.
3. Za sažetak, fusnote, referencije, slike i tablice: 10.
4. Postavke za prored su: 12. u slučajevima (b) i (c), a 14 u slučaju (a) ako je potrebno.
5. **Izgled rada i stil tiskanja**

Naslov rada upišite oko 2 cm ispod prvog retka na stranici, centrirajte ga vodoravno na stranici. Između naslova i imena autora (ili više njih) te tvrtke/ustanove zaposlenja (pohađanja) ostavite oko 1 cm. Ime/imena autora i nazivi vezani uz zaposlenje pisati u fontu Times New Roman veličine 12, centrirati vodoravno na stranici. Nazive vezane uz zaposlenje/ustanovu pisati kurzivom (italic).

 Upišite sažetak na maksimalnu širinu 12 cm i centrirajte ga vodoravno na stranici. Sažetak i ključne riječi trebaju biti i na hrvatskom i na engleskom jeziku. Naslovi odjeljaka: sekcija i podsekcija označavaju se uzastopnim arapskim brojevima i upisuju podebljano (*bold*). Naslovi sekcija i podsekcija uvijek trebaju biti poravnati lijevo i ne uključuju referencije na literaturu, niti ilustracije ili tablice. Prije naslova sekcije umetnite dva (2) prazna retka, a jedan redak prije naslova podsekcije. Između svakog naslova i teksta umetnite jedan prazan redak. Ako želite *naglasiti pojedine* *dijelove* glavnog teksta koristite kurziv (*italic*).

 Novi stavak započnite uvlakom od lijeve margine, a *ne* ubacivanjem praznog retka, osim prvi red pod naslovom i podnaslovom sekcije.

 Svi grafički prikazi ili slike trebaju biti originalni crteži ili fotografski otisci originala. Fotokopije često nisu dovoljno kvalitetne i treba ih izbjegavati. *Svi* grafički prikazi moraju biti numerirani slijedno, tj. ne povezivati ih sa sekcijama, arapskim brojevima.

 Svi grafički prikazi trebaju biti centrirani vodoravno, osim vrlo mali, ne širi od 7 cm, koje se mogu stavljati jedan uz drugog. Broj i naziv grafičkog prikaza treba centrirati *ispod*. Treba ih smjestiti na stranicama što bliže glavnom tekstu s kojim su povezani.



Slika 1. Grafički prikaz srednjih vrijednosti profila fizičkog i psihičkog zdravlja kod ispitanika različitih dobnih skupina (Hercigonja-Szekeres, 2009).

Obavezno naznačiti izvor preuzetih grafičkih prikaza ili da su napravljeni prema osobno prikupljenim podacima. Detaljnije opisano u sekciji 5.

 Tablice sadržavaju samo *alfa-numeričke znakove* i nemaju grafičke elemente. Sve tablice moraju biti numerirane slijedno, arapskim brojevima. Naslovi (imena) tablica stavljaju se *iznad* tablica.

Tablica 1. Studenti prema završenoj srednjoj školi (osobno prikupljeni podaci)

|  |  |
| --- | --- |
| **Završena srednja škola** |  |
| Smjer komercijalist | 12 |
| Gimnazija, ekonomska, … | 8 |
| Tehnički smjer | 5 |
| **Ukupno** | **25** |

Tablica 2. Rezultati leksikometrije (osobno prikupljeni podaci)

|  |  |
| --- | --- |
| Ukupni broj odgovora  | 25 |
| Ukupni broj riječi  | 1832 |
| Broj različitih riječi  | 740 |
| Postotak različitih riječi  | 40,4 |

Obavezno naznačiti izvor preuzetih tablica/podataka ili da su podaci osobno prikupljeni. Detaljnije opisano u sekciji 5.

1. **Fino uređivanje rada**
* To je tzv. Camera-Ready uređivanje.
* Nemojte završiti stranicu naslovom ili podnaslovom.
* Nemojte završiti stranicu jednim ili više praznih redaka, osim da izbjegnete naslove ili ako je kraj rada.
* Izbjegavajte početi stranicu nepotpunim retkom.
* Izbjegavajte promjene u preporučenim fontovima i stilu, kako biste izbjegli neuredni izgled stranice.
* Ne podcrtavajte naslove, podnaslove, niti naslove slika i tablica.
1. **Važno**

Rad se može slati kao cjeloviti rad ili kao priopćenje. I cjeloviti rad i priopćenje *moraju* biti napisani te uređeni prema ovim *Uputama autorima*.

* 1. **Cjeloviti rad**

Maksimalna duljina (uključujući naslov, sažetak, ključne riječi, glavni tekst i literaturu) je 5 stranica.

Predloženi naslovi odjeljaka (sekcija):

* Uvod
* Materijali i metode
* Rezultati
* Diskusija i zaključak
* Literatura
	1. **Priopćenje**

Uobičajeno je da se u priopćenju prikaže istraživanje i/ili rad koji je u tijeku i preliminarni rezultati.

Maksimalna duljina 2 stranice

Predloženi naslovi odjeljaka (sekcija)

* Cilj i ustroj studije
* Postupci
* Rezultati
* Diskusija i zaključci
* Ključne riječi (najviše 5)
1. **Citiranje i referenciranje literature i popis literature**
	1. **Uvodne napomene**

Radovi na simpoziju Susreti 2024 bit će provjereni na autentičnost s pomoću softvera za provjeru autentičnosti radova Turnitin koji Veleučilište Hrvatsko zagorje Krapina koristi u tu svrhu. Turnitin (SRCE, 2024) je jedan od softvera koji je Sveučilišni računski centar (SRCE) nabavio za provjeru autentičnosti radova za potrebe javnih visokih učilišta Republike Hrvatske.

*Citiranje*: izravno ili neizravno navođenja tekstnih dijelova, ideja, sadržaja, podataka već prije objavljenim u radovima bilo koje vrste i oblika (Panjkota, 2010).

*Referenciranje*: bilo koji korišteni dijelovi iz ne-autorovih izvora: tablice, grafički prikazi, slike, dijelovi elektroničkih izvora, dijelovi ostalih pisanih izvora, podaci (eksperimentalni i mjereni od drugih autora), dokazi, izvodi, zaključci, i slično (Panjkota, 2010).

*Parafraza, parafraziranje*: približno reproduciranje autorskog rada ili govora u svrhu objašnjenja (Panjkota, 2010).

*Plagiranje, plagijarizam*: objavljivanje dijelova, ideja i rezultata autorskih sadržaja drugih autora kao svoja (Panjkota, 2010). Plagiranje se izbjegava pravilnim navođenjem izvora. Plagijarizam je suprotan i nedozvoljen u znanstvenoj čestitosti autora (ZIR 2015). Plagijarizam je kažnjiv u Republici Hrvatskoj Zakonom o autorskom pravu i srodnim pravima (2021) i Zakonom o znanstvenoj djelatnosti i visokom obrazovanju (2017).

*Sustavi za citiranje i referenciranje*: postoji nekoliko opće poznatih i često korištenih sustava (stilova) (Panjkota, 2010).

* 1. **Citiranje i referenciranje radova na simpoziju SUSRETI 2020**

Radove na simpoziju SUSRETI 2024 treba citirati i referencirati Harvardskim stilom (Panjkota, 2010). Osnovna je karakteristika:

* u tekstu se navodi u okruglim zagradama prezime autora i godina izdavanja citiranog/ referenciranog rada,
* u popisu literature na kraju rada se navode detaljni podaci citiranih i referenciranih radova poredani abecednim redom prezimena prvih autora,
* fusnote se koriste samo za dodatna pojašnjenja.

Primjeri:

* Autorovo ime citirano u tekstu - Prezime autora, godina objave rada u zagradi:

U svojem radu Malić (1999) izvještava …

Rezultati ispitivanja su u skladu s rezultatima opisanim u knjizi Balića (2000) …

Već ranije su Malić (1999) i Balić (2000) svojim istraživanjima dokazali da …

* Referenciranje na rad – Prezime autora i godina objave u zagradama na kraju rečenice.

Uočeno je da su pomoćna sredstva neophodna za uspješni rad (Polić, 2001).

* Doslovno preuzimanje dijela teksta drugih autora – kao prethodno ali unutar navodnih znakova:

Dolić (2005) definira: „Vrijednost ispitivanja je nemjerljiva…“ ili

„Vrijednost ispitivanja je nemjerljiva…“ Dolić (2005).

* Ako je rad objavljen od neke organizacije – Ime organizacije i godina u zagradi

Sveučilište u Zagrebu (2015) je objavilo …

* Tablice, slike, grafički prikazi – broj, naziv, objašnjenje, izvor na kraju:

Prikazano u sekciji 2.

* Pravilnik – naziv pravilnika, godina objavljivanja

…(Pravilnik o zaštiti podataka, 2018)

Navođenje citiranja i referencija u literaturi - osnovna karakteristika da se abecednim redom navode svi izvori prema prezimenu prvog autora ili imena organizacije.

Primjeri:

* Knjiga – Autor, Inicijal imena, (godina), *Naslov knjige*, Izdanje (samo ako nije prvo), Mjesto izdavanja knjige: Izdavač.

Balić, A., (2000), *Istraživanja*, Zagreb: Najbolja štamparija.

Polić, D. i Šolić, K., (2001), *Upute za pisanje*, Osijek: Osječki izdavač udžbenika.

Zolić, J. i ost., (1999), *Povijest Grada*, Krapina: Izdavač d.o.o.

Žolić, M. i Rolić, N. urednici, (2011), *Zbornik radova*, Krapina: Izdavač d.o.o

* Stranica ili poglavlje knjige, osobito za tablice i grafičke prikaze

Malić, B. (1999), *Statistička analiza teksta*, Zagreb: Najbolja štamparija, str. 99.

* Elektronička knjiga u bazi podataka – Autor, Inicijal imena, (godina), *Naslov knjige*, Mjesto izdavanja e-knjige: Izdavač, pristupljeno preko Naziv baze podataka, <URL za tu knigu>, [datum pristupa].

Galić, T., (2005), *Najbolje godine*, 3. izd., Zabok: Nakladnik, pristupljeno preko NetKnjiga, <www.netknjiga.com>, [15.12.2005.].

* Članak objavljen u znanstvenom ili stručnom časopisu – Autor, Inicijali imena, (godina), Naziv članka, *Puni naziv časopisa*, Volumen (broj), stranice

Dolić, J., Ispitivanja plastičnih materijala, *Zanimljivosti iz tehnike*, 12 (3), str. 33-44.

* Elektronički oblik članka objavljenog u znanstvenom ili stručnom časopisu – Autor, Inicijali imena, (godina), Naziv članka, *Puni naziv časopisa*, [Vrsta medija], Volumen (broj), stranice, <raspoloživo na: URL>, [datum pristupa].

Nalić, M., (2006), Uporaba drva, *Tehnologije*, [online], 14 (2), <raspoloživo na: http//www.tehnologije.com>, [pristupljeno 12.5.2006.].

* Znanstveni i stručni rad u konferencijskom zborniku – Autor, Inicijali imena, (godina), Naslov rada, Urednik ili naziv organizacije, Naslov zbornika ili naziv konferencije, Mjesto održavanja konferencije, Datum održavanja, Mjesto izdavanja: nakladnik, stranice od – do.

Ilakovac V., (2011), Tekstna analiza izjava u repozitoriju EuroRec-a, ur. Hercigonja M. i ostali, *Zbornik radova 10. simpozija HDMI Medicinska informatika 2011*, Varaždin, Hrvatska, 23-27. listopada 2011., Zagreb: HDMI, str. 34-39.

* Diplomski rad, disertacija – Autor, Inicijal imena, Naslov rada, Vrsta rada, Fakultet, Sveučilište.

Žanić, B., (2007), *Mulitmedijski prijenos u mobilnim mrežama*, Diplomski rad, Fakultet organizacije i informatike, Sveučilište u Zagrebu.

* Citiranje zakona, pravilnika i uputa - Naslov publikacije u kojoj je zakon objavljen (godina izdavanja) *Naslov zakona: podnaslov*. Mjesto izdavanja: Nakladnik, oznaka sveska/godišta (broj), str. početna‐završna.

Narodne novine (1992) *Zakon o visokim učilištima*. Zagreb: Narodne novine d.d., 49 (1), str. 2142‐2159.

* Citiranje web izvora - Autor, Inicijal imena, (Godina objave), Naslov dokumenta ili stranice. [medij], <raspoloživo na: URL sadržaja>, [datum pristupa sadržaju].

Tesco Plc., (2002), Annual Report and financial statements 2002. [Internet], <raspoloživo na:<http://81.201.142.254/Presentresults/Results2001_02/Prelims/Report/>>, [pristupljeno 18 12. 2005].

Popis literature samo uz ovaj odjeljak izgleda ovako:

*Literatura:*

Balić, A., (2000), *Istraživanja*, Zagreb: Najbolja štamparija

Dolić, J., Ispitivanja plastičnih materijala, *Zanimljivosti iz tehnike*, 12 (3), str. 33-44.

Galić, T., (2005), *Najbolje godine*, 3. izd., Zabok: Nakladnik, pristupljeno preko NetKnjiga, <www.netknjiga.com>, [15.12.2005.].

Ilakovac V., (2011), Tekstna analiza izjava u repozitoriju EuroRec-a, ur. Hercigonja M. i ostali, *Zbornik radova 10. simpozija HDMI Medicinska informatika 2011*, Varaždin, Hrvatska, 23-27. listopada 2011., Zagreb: HDMI, str. 34-39.

Malić, B. (1999), *Statistička analiza teksta*, Zagreb: Najbolja štamparija, str. 99.

Nalić, M., (2006), Uporaba drva, *Tehnologije*, [online], 14 (2), <raspoloživo na: http//www.tehnologije.com>, [pristupljeno 12.5.2006.].

Narodne novine (1992) *Zakon o visokim učilištima*. Zagreb: Narodne novine d.d., 49 (1), str. 2142‐2159.

Polić, D. i Šolić, K., (2001), *Upute za pisanje*, Osijek: Osječki izdavač udžbenika.

Sveučilište u Zagrebu (2015), Natječaj za stipendije za 2016, [Internet], <raspoloživo na <http://www.unizg.hr/nc/vijest/>>, [pristupljeno 12. 12. 2015].

Tesco Plc., (2002), Annual Report and financial statements 2002. [Internet], <raspoloživo na:<http://81.201.142.254/Presentresults/Results2001_02/Prelims/Report/>>, [pristupljeno 18 12. 2005].

Tvrtka Taita, (2011), *Pravilnik o zaštiti osobnih podataka*, [online], <raspoloživo na http//www.taita.com>, [pristupljeno 12.7.2011.].

Zolić, J., Delić, B., Colić, Ž., Valić, D., (1999), *Povijest Grada*, Krapina: Izdavač d.o.o.

Žanić, B., (2007), *Mulitmedijski prijenos u mobilnim mrežama*, Diplomski rad, Fakultet organizacije i informatike, Sveučilište u Zagrebu

Žolić, M. i Rolić, N. urednici, (2011), *Zbornik radova*, Krapina: Izdavač d.o.o

1. **Literatura**

Hercigonja-Szekeres, M., (2009), *Vrijednost tekstualnih podataka u opservacijskim epidemiološkim istraživanjima*, Disertacija, Sveučilište u Zagrebu, Medicinski fakultet.

Panjkota, A., (2010), *Kratki vodič kroz citiranje i referenciranje*, Odjel za ekonomiju, Sveučilište u Zadru [Internet], <raspoloživo na <http://www.unizd.hr/Portals/45/Citiranje%20i%20referenciranje.pdf>>, [pristupljeno 15. 2. 2024.].

SRCE, Sveučilište u Zagrebu, Sveučilišni računski centar, (2022), *Softveri za provjeru autentičnosti radova*, [Internet], <raspoloživo na <https://www.srce.unizg.hr/spa>>, [pristupljeno 15. 2. 2024.].

Zakon o autorskom pravu i srodnim pravima NN 111/21 (2021), [Internet], <raspoloživo na <https://www.zakon.hr/z/106/Zakon-o-autorskom-pravu-i-srodnim-pravima>>, [pristupljeno 15. 2. 2024.].

Zakon o znanstvenoj djelatnosti i visokom obrazovanju (pročišćeni tekst zakona) (2022), [Internet], <raspoloživo na <https://narodne-novine.nn.hr/clanci/sluzbeni/2022_10_119_1834.html> >, [pristupljeno 15. 2. 2024.]

ZIR, Nacionalni repozitorij završnih i diplomskih radova, (2015), Što je znanstvena čestitost? [Internet], <raspoloživo na <https://zir.nsk.hr/node/19>>, [pristupljeno 15. 2. 2024.].

1. Prvi AUTOR, ustanova, adresa, e-mail [↑](#footnote-ref-1)